જેઅએનયુ કેમ્પસમાં દેશ વિરોધી સૂત્રો પોકારવાની ઘટના બાદ ઘણી એવી તસવીરો અને વીડિયો વાયરલ થયા જેમાં છાત્રોને સૂત્રોચ્ચાર કરતા બતાવવામાં આવ્યા. આ દરમિયાન એક તસવીર સોશિયલ મીડિયામાં ફેલાઇ જેમાં કન્હૈયા સોફા પર બેઠો હોય છે અને તેની સાથે દેખાઇ રહેલી મહિલાને કન્હૈયાની શિક્ષક બતાવવામાં આવી. સાથે લખવામાં આવ્યુ કે કન્હૈયાને ખોળામાં બેસાડીને શિક્ષક ભણાવી રહી છે. તસવીરનું સત્ય જાણવા માટે તપાસ કરવામાં આવી તો જાણવા મળ્યુ કે જે મહિલાને કન્હૈયાની શિક્ષક બતાવવામાં આવી રહી હતી તે જેએનયુમાં એમફીલ કરતી એક છાત્રા છે. તેણે પોતે જ એ તસવીર ફેસબુક પર મૂકી હતી. બે તસવીરોમાં એકમાં કન્હૈયા સાથે હતો તો બીજામાં મનોજ વાજપેયી. પરંતુ તોફાની તત્વોએ કન્હૈયાની શિક્ષક કહીને છાત્રાની તસવીર વાયરલ કરી દીધી.